Алтай jашоскурим, jаны jурт тозогондор ло биле туткандар, балдарарды алтайладып уредер, тилеерди ундыбагар. Орус укту ла онон до оско укту состорди бойордын тилерден jоголтып, балдарарды ару тилду болзын деп албаданыгар. Эмезе Кудайынан ыраап барар,курчуузынан тужер. ненин учун Алтай тил -бастыра тилдердин эне тили, учурлу ла байлу тил.Ар-буткенле колболып Кудайдан берилген тилис. 

Алтай тилимди неге ачындырадым?
Неге сыктадып, базындырадым?
Байлу,ару тилимди оско состорло не кирлейдим? 
Чала алтай болор куним jок.
Тилимди ары-бери чачар куним jок. 
Кандый да айалга болзо, кандый ла улустын ортозында jурзем Алтай тилимди ару тударым, алтайлап куучынданарым. 
Jымжак,кару,эрке, jалакай тилим.Чыдадып,оскурип алган, эненин ак суди ажыра келген, канымда шинген,Ару Агару Алтай тилим.
Энеден чыгып, энемнен эн балу эркелеткен состорди,
 Адамга дьажып, адамнан эн керекту кокиткен состорди, 
Кабайда jадып , алтай албатынан ак санаалу алкыш состорди...
Алтай тилимле уккам, алтайлап уккам . 
Бу узе алтай тилим. Бастыра jурумимде мениле кожо алтай тилим. Кайдала jурзем,кандый да болзом jаштан ала jурегимнин тили, коксимнин тили.

Кудайдын бичимели. (Амаду Алтай деп ,газет 2015 jылдын)

Тилис ыйлайт,комудайт
Тÿни- тÿжи айдат
Амыр бербейт
Чий, jетир
Jарла, jарта
Кÿÿчиҥ jеткенче
Кÿÿниҥ болгончо
Ижиҥ бу
Эт,айт, бичи
Ӱрет деп jакыйт
Тилис,алтай тилис
Артап jат
Алтай тилис 
Албаты ортодо 
Öспöй jат
Öскö тилдер
Öзöккö кирерге jат
Öзÿмди аларга jат
Алтай тилис
Jоголорго jеттим дийт
Jктыҥ каразына тутурдым дийт
Jолымды ачып болбойдым дийт
Jоболго бастырттым дийт
Jонноҥ болуш сурап jадым дийт
Jаҥысканга кÿчимjетпесдийт
Jердиҥ ÿстинде база артарга
Jебреннеҥ келген jолымды ÿспеске 
Алтай калыктыҥ кÿÿни керек
Албаты болгон ады керек
Арjанынаҥ келген ийдези керек
Эмди олордыҥ кöрÿми солынзын
Эмди олордыҥ öзöги ойгонзын
Öскö тилдиҥ öскöзин оҥдозын
Тöрöл тилиниҥ кимиртин
Тöжинде согулган jÿрегинеҥ уксын
Тамырында аккан канынаҥ уксын
Оноҥ артыгын таппазын билзин
Айрылып калза тилинеҥ
Астыгып каларын jеринеҥ билзин
Алтай тилдиҥ кÿрмеги
Алтай ичинде угулбаза
Арка-тууга jаҥыланбаза
Ак Jаҥ солына берер
Аҥдана берер
Ундыбагар
Актыҥ арказы кара
Караныҥ ийдези кату
Каруузы jаан 
Калактадып ийер
Тилин jееригенди
Ыйладып ийер
Тизеге тургузып
Бир иске бастыртып ийер
Билигер
Алтайдыҥ арка-туулары
Аржан-кутук суулары
Аҥ-кужи, агаш-тажы
Ару чаҥкыр теҥеризи
Арjанынаҥкелген ийдези
Алтай тилле куучындайт
Слерле
Алтайларла
Алтай jаҥар ажыра
Jайаан айдат
Jастыраныҥ jолына турбагар деп
Jайаанныҥ тилин jамандабагар деп
Jакшыныҥ койнында jÿреле
Jаманныҥ койнындоон блаашпагар деп
Jаман jаба тартар
Тамыныҥ кырына тургузып ийер
Оныҥ учун, билип jÿрÿгер
Албатыны албаты эдер
Калыкты бирлик эдер
Кийикти кижи эдер
Кижини Кудайла колбоор
Ийде
Ол тил
Öзöктöҥ чыккан тил
Кожо туулган
Аданыҥ аргазы
Энениҥ энчизи
Эрjине тынду
Тили
Тöрöл тили
Оны билбеези-тÿлей
Оны билбеези-соккор
Оны билбези-аҥаа
Оны билбеези-тил jок
Албаты тоозында jок
Баш болзын, баш болзын